Bostedsløs

En bostedsløs eller hjemløs er en person uten fast bolig. Uteligger eller lasaron er tradisjonelle betegnelser på bostedsløse, men disse begrepene anses som nedsettende i dag. Det skilles dog mellom bostedsløse og nomadekulturer, hvor fast bolig ikke er vanlig. Bostedsløshet er vanligst i storbyer og deres forsteder. Betegnelsen «bostedsløs» brukes også om fattige tilreisende med bolig i hjemlandet, men ikke når de oppholder seg i Norge.

I 2023 ble 653 000 registrert som hjemløse i USA, det høyeste tallet noensinne, opp hele 12 % fra året før. Hjemløshet regnes pr 2024 som Californias største problem, men øker i hele USA, der et stigende antall  arbeidere og pensjonister ikke har råd til husleien.Nilas Johnsen: «Den nye hjemløsheten i USA: De bor i sine biler», Verdens Gang 28. januar 2024 20 % av USAs hjemløse er mindreårige, og deres forventede levealder bare 50 år. Antallet drap på USAs hjemløse har steget kraftig siden 2010.Nils Anker: «Når verdens største økonomi knaker, rammes de fattigste hardest», Dagens Næringsliv 30. desember 2022 

 Bostedsløshet i Norge 
Kommunal- og regionaldepartementet definererhttp://www.regjeringen.no/upload/KRD/Vedlegg/BOBY/bostedslose/bostedslose_i_norge_2008_nibr_rapport_2009_17.pdf bostedsløshet for personer som:
 mangler tak over hodet kommende natt. Herunder regnes personer som sover ute, i skur og/eller lignende løsninger som gir en form for ly.
 er henvist til akutt eller midlertidig boalternativ, f.eks. natthjem, varmestue, hospits/døgnovernattingssted, krisesenter, pensjonat eller campingvogn/-hytte på campingplass.
 er under Kriminalomsorgen, skal løslates innen 2 måneder og ikke har egen eid eller leid bolig. Herunder regnes personer i fengsel og personer i overgangsboliger eller som soner under Friomsorgen.
 er i institusjon, utskrives innen 2 måneder og verken har eid eller leid bolig. Herunder regnes alle typer institusjoner, inkludert personer i barnevernsinstitusjon som utskrives fra/går ut av barnevernets omsorg innen 2 måneder.
 bor midlertidig hos venner, kjente eller slektninger.

Bostedsløse registreres i folkeregisteret med kode UFBhttp://www.helse-og-velferdsetaten.oslo.kommune.no/bolig/fra_fengsel_til_bolig/boligmappen/1_oslo_kommune/personer_uten_fast_bopel/article67034-20467.html (uten fast bopel) i stedet for adresse.

 Antall og utbredelse 
Antall bostedsløse regnes for dem som er i kontakt med hjelpeapparatet. Bostedsløse uten slik kontakt er ikke medregnet her, og for disse er det vanskelig å finne tall.
ÅrHele landet4 storbyer>4000010000-39999<10000AntallPer 1000AntallPer 1000AntallPer 1000AntallPer 1000AntallPer 1000202033250,6214411,098740,616060,352350,27201639090,7516911,358780,858490,483740,32201262591,2626372,2314151,4317371,064700,40200860911,2726322,3611641,3517241,075700,48200554961,1924192,429731,1716101,063950,32200352001,1426042,5611011,3511930,783360,27199662001,5038434,011,530,630,36

Det var 3 325 registrerte bostedsløse i Norge i 2020.

Aldersprofilen for bostedsløse er den omvendte av aldersprofilen for befolkningen generelt. Gjennomsnittsalderen er 35 år. En fjerdedel er under 25 år; seks prosent 55 år og over. De fleste bostedsløse i Norge er uten arbeid eller inntekt, og majoriteten (59 prosent) er avhengig av rusmidler. Fire av fem langvarig bostedsløse (over flere år) er rusmiddelavhengige, mot to av fem blant akutt bostedsløse. En av tre har en kjent eller synlig psykisk lidelse. Psykiske lidelser
forekommer oftest hos langvarig bostedsløse.

 Referanser 

 Se også 
Ørkenen Sur, hjemløses koloni i Brooklyn
Vagabond
Lasaron
Fattigdom

 Litteratur 
Ørkenen Sur. Den norske uteliggerkolonien i Brooklyn lokalhistorisk skildring av norske sjømenn i New York på 1920-tallet, av Thor Gotaas & Roger Kvarsvik, utgitt i 2010, ISBN 978-82-430-0493-1
At home on the street: People, poverty, and a hidden culture of homelessness, undersøkende journalistisk bok fra 2010 skrevet av Jason Adam Wasserman og Jeffrey M. Clair. 

Eksterne lenker
 Thea Kristin H. Johannessen: «Individualismens land», TV2, 28. august 2018
 Nina Johnsrud: «Et blodig, hjemløst slit», Dagsavisen, hentet fra ''Wayback Machine

Kategori:Gatekultur
Kategori:fattigdom